text: Garagen og bilen gik til - men villaen blev reddet
  22 februar 2018 kl. 06.34
  Takket være en hurtig alarm og effektiv indsats fra brandmandskabet lykkedes det onsdag aften at redde en villa i Skrydstrup fra at blive flammernes bytte. En garage og en bil stod dog ikke til at redde.
  Branden opstod ved 20-tiden i en carport på Lilholtvej i Skrydstrup ved Vojens.
  Bjørn Pedersen, vagtchef, Syd- og Sønderjyllands Politi: "Heldigvis blev villaen reddet, så husets beboere har fortsat deres hjem trods forskrækkelsen."
  Det lykkes brandmandskabet fra Brand & Redning Sønderjylland at begrænse ilden til carporten, der udbrændte, mens en bil blev hårdt medtaget af varmeudviklingen fra den brændende carport.
  KLIK og se mere tv på localeyes.dk
  - Heldigvis blev villaen reddet, så husets beboere har fortsat deres hjem trods forskrækkelsen. Vi har en antagelse om, at brandårsagen er en gasgrill, der var stillet i garagen efter brug i aftes, siger vagtchef Bjørn Pedersen, Syd- og Sønderjyllands Politi, onsdag morgen til TV SYD.
  